CELEX: 62015CN0562
Language: lv
Date: 2015-11-04 00:00:00
Title: Lieta C-562/15: Lūgums sniegt prejudiciālu nolēmumu, ko 2015. gada 4. novembrī iesniedza Cour d'appel de Paris (Francija) – Carrefour Hypermarchés SAS/ITM Alimentaire International SASU

25.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 27/11
            
         Lūgums sniegt prejudiciālu nolēmumu, ko 2015. gada 4. novembrī iesniedza Cour d'appel de Paris (Francija) – Carrefour Hypermarchés SAS/ITM Alimentaire International SASU
   
   (Lieta C-562/15)
   (2016/C 027/14)
   Tiesvedības valoda – franču
   
      Iesniedzējtiesa
   
   
      Cour d'appel de Paris
   
   
      Pamatlietas puses
   
   
      Prasītāja: Carrefour Hypermarchés SAS
   
   
      Atbildētāja: ITM Alimentaire International SASU
   
   
      Prejudiciālie jautājumi
   
   
               1)
            
            
               nolemt, vai Eiropas Parlamenta un Padomes 2006. gada 12. decembra Direktīvas 2006/114/EK (1) 4. panta a) un c) punkti, saskaņā ar kuriem “salīdzinoša reklāma [..] ir atļauta, ja [..] tā nav maldinoša [..]; tā objektīvi salīdzina vienu vai vairākas šo preču un pakalpojumu būtiskas, attiecīgas, pārbaudāmas un reprezentatīvas pazīmes”, ir jāinterpretē tādējādi, ka izstrādājumu cenu salīdzinājums ir atļauts tikai tad, ja izstrādājumi tiek pārdoti vienāda veida un izmēra veikalos,
            
         
               2)
            
            
               nolemt, vai fakts, ka veikali, kuros cenas tiek salīdzinātas, ir atšķirīga veida un izmēra, veido būtisku informāciju Direktīvas 2005/29/EK (2) izpratnē, kura obligāti ir jādara zināma patērētājiem,
            
         
               3)
            
            
               apstiprinošas atbildes gadījumā nolemt, kādai ir jābūt šīs informācijas izplatīšanas pakāpei un/vai atbalstam attiecībā uz patērētājiem.
            
         
      (1)  Parlamenta un Padomes 2006. gada 12. decembra Direktīva 2006/114/EK par maldinošu un salīdzinošu reklāmu (OV L 376, 21. lpp.).
   
      (2)  Eiropas Parlamenta un Padomes 2005. gada 11. maija Direktīva 2005/29/EK, kas attiecas uz uzņēmēju negodīgu komercpraksi iekšējā tirgū attiecībā pret patērētājiem un ar ko groza Padomes Direktīvu 84/450/EEK un Eiropas Parlamenta un Padomes Direktīvas 97/7/EK, 98/27/EK un 2002/65/EK un Eiropas Parlamenta un Padomes Regulu (EK) Nr. 2006/2004 (“Negodīgas komercprakses direktīva”) (OV L 149, 22. lpp.).